Document ID: 32016R0792

Reference:
24.5.2016
MT
Il-Ġurnal Uffiċjali tal-Unjoni Ewropea
L 135/11
REGOLAMENT (UE) 2016/792 TAL-PARLAMENT EWROPEW U TAL-KUNSILL
tal-11 ta' Mejju 2016
dwar l-indiċijiet armonizzati tal-prezzijiet għall-konsumatur u l-indiċi armonizzat tal-prezzijiet tad-djar, u li jħassar ir-Regolament tal-Kunsill (KE) Nru 2494/95
(Test b'rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 338(1) tiegħu,
Wara li kkunsidraw il-proposta tal-Kummissjoni Ewropea,
Wara li l-abbozz tal-att leġislattiv intbagħat lill-parlamenti nazzjonali,
Wara li kkunsidraw l-opinjoni tal-Bank Ċentrali Ewropew (1),
Filwaqt li jaġixxu skont il-proċedura leġislattiva ordinarja (2),
Billi:
(1)
L-indiċi armonizzat tal-prezzijiet għall-konsumatur (HICP)(harmonised index of consumer prices) huwa mfassal biex ikejjel l-inflazzjoni b'mod armonizzat fl-Istati Membri kollha. Il-Kummissjoni u l-Bank Ċentrali Ewropew (BĊE) jużaw l-HICP fil-valutazzjoni tagħhom tal-istabbiltà tal-prezzijiet fl-Istati Membri skont l-Artikolu 140 tat-Trattat dwar il-Funzjonament tal-Unjoni Ewropea (TFUE).
(2)
Indiċijiet armonizzati jintużaw fil-kuntest tal-Proċedura ta' Żbilanċ Makroekonomiku tal-Kummissjoni, kif stabbilit bir-Regolament (UE) Nru 1176/2011 tal-Parlament Ewropew u tal-Kunsill (3).
(3)
L-istatistika tal-prezzijiet ta' kwalità u komparabbiltà għolja hi essenzjali għal dawk responsabbli għall-politika pubblika fl-Unjoni, ir-riċerkaturi u ċ-ċittadini Ewropej kollha.
(4)
Is-Sistema Ewropea tal-Banek Ċentrali (is-SEBĊ) tuża l-HICP bħala indiċi sabiex tkejjel l-ilħiq tal-objettiv ta' stabbiltà tal-prezzijiet tas-SEBĊ skont l-Artikolu 127(1) tat-TFUE, li huwa partikolarment rilevanti għad-definizzjoni u l-implimentazzjoni tal-politika monetarja tal-Unjoni skont l-Artikolu 127(2) tat-TFUE. Skont l-Artikoli 127(4) u 282(5) TFUE, il-BĊE għandu jiġi kkonsultat fuq kull att propost tal-Unjoni fl-oqsma tal-kompetenza tiegħu.
(5)
L-objettiv ta' dan ir-Regolament huwa li jiġi stabbilit qafas komuni għall-iżvilupp, il-produzzjoni u t-tixrid tal-indiċijiet armonizzati tal-prezzijiet għall-konsumatur u tal-indiċi tal-prezzijiet tad-djar (l-HPI) fil-livell tal-Unjoni u dak nazzjonali. Madankollu, dan ma jipprekludix il-possibbiltà li fil-futur tiġi estiża l-applikazzjoni tal-qafas, jekk meħtieġ, għal-livell subnazzjonali.
(6)
Ir-Regolament tal-Kunsill (KE) Nru 2494/95 (4) stabbilixxa qafas komuni għall-istabbiliment ta' indiċijiet armonizzati tal-prezzijiet għall-konsumatur. Dak il-qafas legali jeħtieġ li jiġi adattat skont ir-rekwiżiti u l-progress tekniku attwali, u b'hekk ikomplu jittejbu r-rilevanza u l-komparabbiltà tal-indiċijiet armonizzati tal-prezzijiet għall-konsumatur u tal-HPI. Abbażi tal-qafas il-ġdid stabbilit minn dan ir-Regolament, għandha tinbeda ħidma fuq sett ta' indikaturi supplimentari dwar l-evoluzzjoni tal-prezzijiet.
(7)
Dan ir-Regolament iqis l-aġenda tal-Kummissjoni għal regolamentazzjoni aħjar u, b'mod partikolari, il-Komunikazzjoni tal-Kummissjoni tat-8 ta' Ottubru 2010 intitolata “Regolamentazzjoni Intelliġenti fl-Unjoni Ewropea”. Fil-qasam tal-istatistika, il-Kummissjoni stabbiliet is-simplifikazzjoni u t-titjib tal-ambjent regolatorju fl-istatistika bħala prijorità, kif imsemmi fil-Komunikazzjoni tal-Kummissjoni tal-10 ta' Awwissu 2009 dwar il-metodu ta' produzzjoni tal-istatistika tal-UE: viżjoni għad-deċenju li ġej.
(8)
L-HICP u l-indiċi armonizzat tal-prezzijiet għall-konsumatur b'rati tat-taxxa kostanti (HICP-CT)(harmonised index of consumer prices at constant tax rates) għandhom jinqasmu f'kategoriji tal-klassifikazzjoni Ewropea tal-konsum individwali skont l-għan (l-ECOICOP)(European classification of individual consumption according to purpose). Tali klassifikazzjoni għandha tiżgura li l-istatistika Ewropea kollha dwar il-konsum privat tkun konsistenti u komparabbli. L-ECOICOP għandha tkun konsistenti wkoll mal-COICOP tan-NU, li hija l-istandard internazzjonali li jikklassifika l-konsum individwali skont l-għan, għaldaqstant l-ECOICOP għandha tiġi adattata biex tiġi allinjata mal-COICOP tan-NU.
(9)
L- HICP huwa bbażat fuq il-prezzijiet osservati, li jinkludu wkoll it-taxxi fuq il-prodotti. Għaldaqstant, l-inflazzjoni tiġi affettwata mit-tibdiliet fir-rati tat-taxxa fuq il-prodotti. Għall-analiżi tal-inflazzjoni u għall-valutazzjoni tal-konverġenza fl-Istati Membri, jeħtieġ li jinġabar tagħrif ukoll dwar l-impatt tal-bidliet fit-taxxi fuq l-inflazzjoni. Għal dan il-għan, l-HICP għandu jiġu kkalkulat ukoll abbażi ta' prezzijiet b'rati tat-taxxa kostanti.
(10)
L-iffissar tal-indiċijiet tal-prezzijiet tad-djar, u b'mod partikolari tad-djar okkupati mis-sidien stess (OOH), huwa pass importanti biex jittejbu aktar ir-rilevanza u l-komparabbiltà tal-HICP. L-HPI huwa bażi neċessarja għall-kompilazzjoni tal-indiċi tal-prezzijiet tal-OOH. Barra minn hekk, l-HPI huwa indikatur importanti fih innifsu. Sal-31 ta' Diċembru 2018, il-Kummissjoni għandha tħejji rapport li jindirizza l-adegwatezza tal-indiċi tal-prezzijiet tal-OOH għall-integrazzjoni fil-kopertura tal-HICP. Skont ir-riżultati ta' dak ir-rapport, il-Kummissjoni għandha, fejn opportun, tippreżenta, fi żmien raġonevoli, proposta biex dan ir-Regolament jiġi emendat fir-rigward tal-integrazzjoni tal-indiċi tal-prezzijiet tal-OOH fil-kopertura tal-HICP.
(11)
L-informazzjoni proviżorja bikrija dwar l-HICP ta' kull xahar fil-forma ta' stima rapida hija kruċjali għall-politika monetarja fiż-żona tal-euro. Għalhekk, tali stimi rapidi għandhom jiġu pprovduti mill-Istati Membri li għandhom bħala munita l-euro.
(12)
L-HICP huwa mfassal biex jivvaluta l-istabbiltà tal-prezzijiet. Mhuwiex maħsub biex ikun indiċi tal-għoli tal-ħajja. Lil hinn mill-HICP, għandha tinbeda riċerka dwar indiċi armonizzat tal-għoli tal-ħajja.
(13)
Il-perijodu ta' referenza tal-indiċijiet armonizzati għandu jiġi aġġornat perjodikament. Għandhom jiġu stabbiliti regoli għal perijodi komuni ta' referenza tal-indiċijiet għall-indiċijiet armonizzati u għas-subindiċijiet tagħhom li jkunu integrati f'mumenti differenti sabiex ikun żgurat li l-indiċijiet miksubin ikunu komparabbli u rilevanti.
(14)
Sabiex titjieb l-armonizzazzjoni gradwali tal-indiċijiet armonizzati tal-prezzijiet għall-konsumatur u tal-HPI, għandhom jitnedew studji pilota sabiex jivvalutaw kemm huwa fattibbli li jintuża tagħrif bażiku mtejjeb jew li jiġu applikati approċċi metodoloġiċi ġodda. Il-Kummissjoni għandha tieħu l-azzjonijiet meħtieġa u ssib l-inċentivi xierqa, inkluż appoġġ finanzjarju, sabiex tħeġġeġ li jsiru tali studji pilota.
(15)
Il-Kummissjoni (l-Eurostat) għandha tivverifika s-sorsi u l-metodi li l-Istati Membri jużaw biex jikkalkulaw l-indiċijiet armonizzati u għandha timmonitorja l-implimentazzjoni tal-qafas legali min-naħa tal-Istati Membri. Għal dak il-għan, il-Kummissjoni (l-Eurostat) għandha tiddjaloga b'mod regolari mal-awtoritajiet tal-istatistika tal-Istati Membri.
(16)
Huwa essenzjali li jkun hemm tagħrif dwar il-kuntest sabiex jiġi vvalutat jekk l-indiċijiet armonizzati ddettaljati pprovduti mill-Istati Membri humiex komparabbli biżżejjed. Barra minn hekk, metodi u prattiki trasparenti tal-kompilazzjoni użati fl-Istati Membri jgħinu lill-partijiet ikkonċernati kollha jifhmu l-indiċijiet armonizzati u jtejbu aktar il-kwalità tagħhom. Għalhekk, għandu jiġi stabbilit sett ta' regoli għar-rappurtar tal-metadata armonizzata.
(17)
Sabiex tiżgura l-kwalità tad-data statistika pprovduta mill-Istati Membri, il-Kummissjoni għandha tuża l-prerogattivi u s-setgħat xierqa previsti fl-Artikolu 12 tar-Regolament (KE) Nru 223/2009 tal-Parlament Ewropew u tal-Kunsill (5).
(18)
Sabiex jiġi żgurat l-adattament għal bidliet għall-COICOP tan-NU, biex tiġi emendata l-lista ta' elementi rregolati permezz ta' atti ta' implimentazzjoni billi jiżdiedu elementi sabiex jitqiesu l-iżviluppi tekniċi fil-metodi statistiċi u abbażi tal-evalwazzjoni ta' studji pilota, u biex tiġi mmodifikata l-lista tas-subindiċijiet tal-ECOICOP li l-Istati Membri mhux meħtieġa li jipproduċu sabiex jiġi inkluż logħob tal-azzard fl-HICP u l-HICP-CT, il-Kummissjoni għandha tingħata s-setgħa li tadotta atti f'konformità mal-Artikolu 290 tat-TFUE. Huwa partikolarment importanti li l-Kummissjoni twettaq il-konsultazzjonijiet xierqa matul ix-xogħol ta' tħejjija tagħha, inkluż fil-livell tal-esperti. Hija u tħejji l-atti delegati u tfassalhom, il-Kummissjoni għandha tiżgura li d-dokumenti rilevanti jintbagħtu fl-istess ħin, filwaqt u kif xieraq lill-Parlament Ewropew u lill-Kunsill.
(19)
Sabiex ikun żgurat li l-indiċijiet armonizzati jkunu jistgħu jitqabblu b'mod sħiħ, hemm bżonn ta' kundizzjonijiet uniformi għall-applikazzjoni tal-ECOICOP għall-finijiet tal-HICP u l-HICP-CT; għad-disaggregazzjoni tal-istimi rapidi tal-HICP ipprovduti mill-Istati Membri li għandhom bħala munita l-euro; għad-disaggregazzjonijiet tal-indiċi tal-prezzijiet tal-OOH u tal-HPI; għall-kwalità tal-piżijiet tal-indiċijiet armonizzati; għall-metodi mtejba bbażati fuq studji pilota volontarji; għall-metodoloġija xierqa; għal regoli dettaljati dwar ir-rigradazzjoni tal-indiċijiet armonizzati; għall-istandards għall-iskambju tad-data u tal-metadata; għar-reviżjoni tal-indiċijet armonizzati u s-subindiċijiet tagħhom; u għar-rekwiżiti tekniċi għall-iżgurar tal-kwalità marbutin mal-kontenut tar-rapporti annwali standard dwar il-kwalità, għall-iskadenza biex ir-rapporti jintbagħtu lill-Kummissjoni (l-Eurostat) u għall-istruttura tal-inventarji u l-iskadenza biex l-inventarji jintbagħtu lill-Kummissjoni (l-Eurostat). Il-Kummissjoni għandha tingħata setgħat ta' implimentazzjoni sabiex tiżgura tali kundizzjonijiet uniformi għall-implimentazzjoni ta' dan ir-Regolament. Dawn is-setgħat għandhom jiġu eżerċitati f'konformità mar-Regolament (UE) Nru 182/2011 tal-Parlament Ewropew u tal-Kunsill (6).
(20)
Fl-adozzjoni ta' miżuri ta' implimentazzjoni u atti delegati skont dan ir-Regolament, il-Kummissjoni għandha tikkunsidra, fejn ikun xieraq, il-kosteffettività u tiżgura li dawk il-miżuri u l-atti ma jimponux piż addizzjonali sinifikanti fuq l-Istati Membri jew fuq dawk li jwieġbu.
(21)
Minħabba li l-għan ta' dan ir-Regolament, jiġifieri l-ħolqien ta' standards komuni tal-istatistika għal indiċijiet armonizzati tal-prezzijiet għall-konsumatur u l-HPI, ma jistax jintlaħaq biżżejjed mill-Istati Membri iżda jista' jintlaħaq aħjar fil-livell tal-Unjoni, l-Unjoni tista' tadotta miżuri, skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li hu meħtieġ biex jintlaħaq dak il-għan.
(22)
Fil-kuntest tal-Artikolu 7 tar-Regolament (KE) Nru 223/2009, il-Kumitat tas-Sistema Ewropea tal-Istatistika ntalab jagħti gwida professjonali min-naħa tiegħu.
(23)
Għaldaqstant ir-Regolament (KE) Nru 2494/95 għandu jitħassar,
ADOTTAW DAN IR-REGOLAMENT:
Artikolu 1
Suġġett
Dan ir-Regolament jistabbilixxi qafas komuni għall-iżvilupp, il-produzzjoni u t-tixrid tal-indiċijiet armonizzati tal-prezzijiet għall-konsumatur (l-indiċi tal-prezzijiet HICP, HICP-CT, OOH) u tal-indiċi tal-prezzijiet tad-djar (l-HPI) fil-livell tal-Unjoni u dak nazzjonali.
Artikolu 2
Definizzjonijiet
Għall-finijiet ta' dan ir-Regolament, għandhom japplikaw id-definizzjonijiet li ġejjin:
(1)
“prodotti” tfisser l-oġġetti u s-servizzi kif definit fil-paragrafu 3.01 tal-Anness A għar-Regolament (UE) Nru 549/2013 tal-Parlament Ewropew u tal-Kunsill (7) (“is-SEK 2010”);
(2)
“prezzijiet għall-konsumatur” tfisser il-prezzijiet tax-xiri li l-unitajiet domestiċi jħallsu biex jixtru prodotti individwali permezz ta' transazzjonijiet monetarji;
(3)
“prezzijiet tad-djar” tfisser il-prezzijiet tat-transazzjonijiet tad-djar li l-unitajiet domestiċi jixtru;
(4)
“prezzijiet tax-xiri” tfisser il-prezzijiet li x-xerrejja jħallsu fil-verità għall-prodotti, inkluż kwalunkwe taxxa fuq il-prodotti bis-sussidji mnaqqsa, wara li mill-prezzijiet jew l-imposti standard jitnaqqsu skontijiet, minbarra l-imgħax jew l-imposti għas-servizzi miżjudin skont l-arranġamenti ta' kreditu u kwalunkwe imposta oħra li jkun hemm minħabba li l-ħlas ma jkunx sar fil-perijodu speċifikat fil-mument tax-xiri;
(5)
“prezzijiet amministrati” tfisser prezzijiet li jew huma stabbiliti direttament mill-gvern jew li huma influwenzati b'mod sinifikanti minnu;
(6)
“indiċi armonizzat tal-prezzijiet għall-konsumatur” jew “HICP” tfisser l-indiċi komparabbli tal-prezzijiet għall-konsumatur li kull Stat Membru jipproduċi;
(7)
“indiċi armonizzat tal-prezzijiet għall-konsumatur b'rati tat-taxxa kostanti” jew “HICP-CT” tfisser l-indiċi li jkejjel il-bidliet fil-prezzijiet għall-konsumatur mingħajr l-impatt tal-bidliet fir-rati tat-taxxa fuq il-prodotti matul l-istess perijodu ta' żmien;
(8)
“rata ta' taxxa” tfisser parametru ta' taxxa u tista' tkun ċertu persentaġġ tal-prezz jew ammont assolut ta' taxxa impost fuq unità fiżika;
(9)
“indiċi tal-prezzijiet tad-djar okkupati mis-sidien stess” jew “l-indiċi tal-prezzijiet tal-OOH” tfisser l-indiċi li jkejjel il-bidliet fil-prezzijiet tat-transazzjonijiet tad-djar ġodda fis-settur tal-unitajiet domestiċi u ta' prodotti oħra li l-unitajiet domestiċi jixtru bħala sidien li joqogħdu f'darhom stess;
(10)
“indiċi tal-prezzijiet tad-djar” jew “HPI” tfisser l-indiċi li jkejjel il-bidliet fil-prezzijiet tat-transazzjonijiet tad-djar li l-unitajiet domestiċi jixtru;
(11)
“subindiċi tal-HICP” jew “l-HICP-CT” tfisser l-indiċi tal-prezzijiet għal kwalunkwe kategorija tal-klassifikazzjoni Ewropea tal-konsum individwali skont l-għan (“l-ECOICOP”) kif stipulat f'Anness I;
(12)
“indiċijiet armonizzati” tfisser l-HICP, l-HICP-CT, l-indiċi tal-prezzijiet tal-OOH, u l-HPI;
(13)
“stima rapida tal-HICP” tfisser stima bikrija tal-HICP ipprovduta mill-Istati Membri li għandhom bħala munita l-euro, li tista' tkun ibbażata fuq informazzjoni proviżorja u, jekk meħtieġ, immudellar xieraq;
(14)
“indiċi tat-tip ta' Laspeyres” tfisser l-indiċi tal-prezzijiet li jkejjel il-bidla medja fil-prezzijiet mill-perijodu ta' referenza tal-prezzijiet għal perijodu ta' tqabbil bl-użu ta' ishma ta' nefqa minn perijodu ta' qabel il-perijodu ta' referenza tal-prezzijiet, u fejn l-ishma ta' nefqa jkunu aġġustati biex jirriflettu l-prezzijiet tal-perijodu ta' referenza tal-prezzijiet.
“Indiċi tat-tip ta' Laspeyres” huwa definit bħala:
Il-prezz ta' prodott huwa indikat b'p, il-perijodu ta' referenza tal-prezzijiet huwa indikat b'0, u l-perijodu ta' tqabbil huwa indikat b't. Il-piżijiet (w) huma ishma ta' nefqa ta' perijodu (b) qabel il-perijodu tal-prezz ta' referenza, u huma aġġustati sabiex jirriflettu l-prezzijiet tal-perijodu ta' referenza tal-prezzijiet 0;
(15)
“perijodu ta' referenza tal-indiċi” tfisser il-perijodu li għalih l-indiċi jkun iffissat għal 100 punt tal-indiċi;
(16)
“perijodu ta' referenza tal-prezzijiet” tfisser il-perijodu li jiġi mqabbel miegħu l-prezz ta' perijodu ta' tqabbil; u fejn, għall-indiċijiet ta' kull xahar, il-perijodu ta' referenza tal-prezzijiet huwa Diċembru tas-sena preċedenti, u għall-indiċijiet ta' kull kwart, il-perijodu ta' referenza tal-prezzijiet huwa r-raba' kwart tas-sena preċedenti;
(17)
“tagħrif bażiku”, tfisser data li tkopri:
(a)
b'referenza għall-HICP u għall-HICP-CT:
(i)
il-prezzijiet tax-xiri tal-prodotti li jridu jitqiesu sabiex jiġu kkalkulati s-subindiċijiet skont dan ir-Regolament,
(ii)
il-karatteristiċi li jiddeterminaw il-prezz tal-prodott,
(iii)
tagħrif dwar it-taxxi u d-dazji tas-sisa imposti,
(iv)
tagħrif dwar jekk prezz hux amministrat kompletament jew parzjalment jew le; u
(v)
il-piżijiet li jirriflettu l-livell u l-istruttura tal-konsum tal-prodotti kkonċernati.
(b)
b'referenza għall-indiċi tal-prezzijiet tal-OOH:
(i)
il-prezzijiet tat-transazzjonijiet tad-djar ġodda fis-settur tal-unitajiet domestiċi u ta' prodotti oħra li l-unitajiet domestiċi jixtru bħala sidien li joqogħdu f'darhom stess li jeħtieġ li jitqiesu sabiex jiġi kkalkulat l-indiċi tal-prezzijiet tal-OOH skont dan ir-Regolament,
(ii)
karatteristiċi li jiddeterminaw il-prezz tad-djar u l-prezzijiet ta' prodotti oħra li l-unitajiet domestiċi jixtru bħala sidien li joqogħdu f'darhom stess, u
(iii)
piżijiet li jirriflettu l-livell u l-istruttura tal-kategoriji rilevanti tan-nefqa marbuta mad-djar;
(c)
b'referenza għall-HPI:
(i)
il-prezzijiet tat-transazzjonijiet tad-djar li l-unitajiet domestiċi jixtru, li jeħtieġ li jitqiesu sabiex jiġu kkalkulat l-HPI skont dan ir-Regolament,
(ii)
il-karatteristiċi li jiddeterminaw il-prezz tad-djar, u
(iii)
piżijiet li jirriflettu l-livell u l-istruttura tal-kategoriji rilevanti tan-nefqa marbuta mad-djar;
(18)
“unità domestika” tfisser unità domestika kif imsemmi fil-punti (a) u (b) tal-paragrafu 2.119 tal-Anness A għar-Regolament dwar is-SEK 2010, irrispettivament min-nazzjonalità jew mill-istatus ta' residenza ta' dik l-unità domestika;
(19)
“territorju ekonomiku tal-Istat Membru” tfisser it-territorju ekonomiku kif imsemmi fil-paragrafu 2.05 tal-Anness A għar-Regolament dwar is-SEK 2010, ħlief għall-fatt li ż-żoni li jinsabu 'l barra mit-territorju iżda li jkunu jinsabu fil-fruntieri tal-Istat Membru huma inklużi, filwaqt li dawk territorjali li jinsabu fil-bqija tad-dinja huma esklużi;
(20)
“nefqa monetarja finali tal-unitajiet domestiċi għall-konsum” tfisser dik il-parti tan-nefqa finali għall-konsum li jkunu:
—
għamlu l-unitajiet domestiċi,
—
fil-forma ta' transazzjonijiet monetarji,
—
fit-territorju ekonomiku tal-Istat Membru,
—
għal prodotti użati għas-sodisfazzjon dirett tal-bżonnijiet jew tax-xewqat individwali, kif definit fil-paragrafu 3.101 tal-Anness A għar-Regolament dwar is-SEK 2010,
—
f'wieħed mill-perijodi taż-żmien li jkunu qed jitqabblu jew fit-tnejn li huma;
(21)
“bidla sinifikanti fil-metodu ta' produzzjoni” tfisser bidla li mistennija taffettwa r-rata annwali ta' bidla ta' indiċi armonizzat partikolari jew ta' parti minnu, fi kwalunkwe perijodu, b'aktar minn:
(a)
0,1 punti perċentwali fil-każ tal-HICP kollu, l-HICP-CT, l-indiċi tal-prezzijiet tal-OOH jew l-HPI,
(b)
0,3, 0,4, 0,.5 jew 0,6 punti perċentwali fil-każ ta' kull diviżjoni, grupp, klassi jewsottoklassi (ta' ħames ċifri) tal-ECOICOP, rispettivament, fil-każ tal-HICP jew tal-HICP-CT.
Artikolu 3
Kompilazzjoni tal-indiċijiet armonizzati
1.   L-Istati Membri għandhom jipprovdu lill-Kummissjoni (l-Eurostat) bl-indiċijiet armonizzati kif definit fil-punt (12) tal-Artikolu 2.
2.   L-indiċijiet armonizzati għandhom ikunu indiċijiet tat-tip Laspeyres marbuta katina annwalment.
3.   L-HICP u l-HICP-CT għandhom jissejsu fuq il-bidliet fil-prezzijiet u l-piżijiet tal-prodotti inklużi fin-nefqa monetarja finali tal-unitajiet domestiċi għall-konsum.
4.   La l-HICP u lanqas l-HICP-CT m'għandhom ikopru t-transazzjonijiet bejn l-unitajietdomestiċi, ħlief fil-każ tal-kirjiet li l-inkwilini jħallsu lis-sidien privati, f'liema każ is-sidienprivati jkunu qed jaġixxu qishom produtturi ta' servizzi fis-suq li l-unitajiet domestiċi (l-inkwilini) jkunu qed jixtru.
5.   L-indiċi tal-prezzijiet tal-OOH għandu jiġi kkompilat, fejn ikun possibbli u dment li d-data tkun disponibbli, għall-10 snin ta' qabel id-dħul fis-seħħ ta' dan ir-Regolament.
6.   Is-subindiċijiet tal-HICP u tal-HICP-CT għandhom jiġu kkompilati għall-kategoriji tal-ECOICOP. Il-Kummissjoni għandha tadotta atti ta' implimentazzjoni li jispeċifikaw kundizzjonijiet uniformi għall-applikazzjoni tal-ECOICOP għall-fini tal-HICP u l-HICP-CT. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
7.   Sal-31 ta' Diċembru 2018, il-Kummissjoni għandha tħejji rapport li għandu jindirizza l-adegwatezza tal-indiċi tal-prezzijiet tal-OOH għall-integrazzjoni fil-kopertura tal-HICP. Skont ir-riżultati ta' dak ir-rapport, il-Kummissjoni għandha, fejn opportun, tippreżenta, fi żmien raġonevoli, proposta biex dan ir-Regolament jiġi emendat fir-rigward tal-integrazzjoni tal-indiċi tal-prezzijiet tal-OOH fil-kopertura tal-HICP. Jekk ir-rapport jistabbilixxi li huma meħtieġa aktar żviluppi metodoloġiċi għall-integrazzjoni tal-indiċi tal-prezzijiet tal-OOH fil-kopertura tal-HICP, il-Kummissjoni għandha issegwi x-xogħol metodoloġiku u tibgħat rapport lill-Parlament Ewropew u lill-Kunsill dwar dak ix-xogħol, kif opportun.
8.   Il-Kummissjoni għandha tadotta atti ta' implimentazzjoni li jispeċifikaw id-disaggregazzjoni tal-istima rapida tal-HICP pprovduta mill-Istati Membri li għandhom bħala munita l-euro. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
9.   Il-Kummissjoni għandha tadotta atti ta' implimentazzjoni li jispeċifikaw id-disaggregazzjonijiet tal--indiċi tal-prezzijiet tal-OOH u l-HPI għandhom jiġu adottati permezz ta' atti ta' implimentazzjoni. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
10.   Kull sena, l-Istati Membri għandhom jaġġornaw il-piżijiet tas-subindiċijiet għall-indiċijiet armonizzati. Il-Kummissjoni għandha tadotta atti ta' implimentazzjoni li jispeċifikaw kundizzjonijiet uniformi għall-kwalità tal-piżijiet tal-indiċijiet armonizzati għandhom jiġu stabbiliti permezz ta' atti ta' implimentazzjoni. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
Artikolu 4
Komparabbiltà tal-indiċijiet armonizzati
1.   Biex l-indiċijiet armonizzati jitqiesu bħala komparabbli, kwalunkwe differenza bejn l-Istati Membri fil-livelli kollha ta' dettall għandha tirrifletti biss id-differenzi fil-bidliet fil-prezzijiet jew fix-xejriet tal-infiq.
2.   Kwalunkwe subindiċi tal-indiċijiet armonizzati li jvarja mill-kunċetti jew mill-metodi mogħtija f'dan ir-Regolament għandu jitqies li huwa komparabbli jekk iwassal għal indiċi li huwa stmat li jvarja b'mod sistematiku:
(a)
b'punti perċentwali ta' 0,1 jew inqas, bħala medja, f'sena waħda meta mqabbel mas-sena ta' qabilha, minn indiċi kkompilat abbażi tal-approċċ metodoloġiku mogħti f'dan ir-Regolament fil-każ tal-HICP u tal-HICP-CT;
(b)
b'punt perċentwali 1 jew inqas, bħala medja, f'sena waħda meta mqabbel mas-sena ta' qabilha, minn indiċi kkompilat abbażi tal-approċċ metodoloġiku mogħti f'dan ir-Regolament fil-każ tal-indiċi tal-prezzijiet tal-OOH u l-HPI.
Meta l-kalkoli msemmija fl-ewwel subparagrafu ma jkunux possibbli, l-Istati Membri għandhom jispjegaw fid-dettall il-konsegwenzi tal-użu ta' metodoloġija li tvarja mill-kunċetti jew mill-metodi mogħtija f'dan ir-Regolament.
3.   Il-Kummissjoni għandha tingħata s-setgħa li tadotta atti delegati skont l-Artikolu 10 għall-emendar ta' Anness I, sabiex tiġi żgurata l-komparabbiltà tal-indiċijiet armonizzati fil-livell internazzjonali f'konformità mal-bidliet għall-COICOP tan-NU.
4.   Sabiex jiġu żgurati kundizzjonijiet uniformi fil-produzzjoni ta' indiċijiet armonizzati komparabbli u għall-finijiet li jinkisbu l-objettivi ta' dan ir-Regolament, il-Kummissjoni għandha tadotta atti ta' implimentazzjoni li jispeċifikaw ulterjorment il-metodi mtejba bbażata fuq studji pilota volontarji kif imsemmija fl-Artikolu 8, u l-metodoloġija. Dawk l-atti ta' implimentazzjoni għandhom jikkonċernaw:
(i)
it-teħid ta' kampjuni u r-rappreżentanza;
(ii)
il-ġbir u t-trattament tal-prezzijiet;
(iii)
is-sostituzzjonijiet u l-aġġustament tal-kwalità;
(iv)
il-kompilazzjoni tal-indiċijiet;
(v)
ir-reviżjonijiet;
(vi)
l-indiċijiet speċjali;
(vii)
it-trattament ta' prodotti f'oqsma speċifiċi.
Il-Kummissjoni għandha tiżgura li dawk l-atti ta' implimentazzjoni ma jimponux piż addizzjonali sinifikanti fuq l-Istati Membri jew fuq dawk li jwieġbu.
Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
5.   Bil-ħsieb tal-produzzjoni tal-indiċijiet armonizzati, sabiex jitqiesu l-iżviluppi tekniċi fil-metodi statistiċi u abbażi tal-evalwazzjoni tal-istudji pilota msemmija fl-Artikolu 8(4), il-Kummissjoni għandha tingħata s-setgħa li temenda, permezz ta' atti delegati adottati f'konformità mal-Artikolu 10, l-ewwel subparagrafu tal-paragrafu 4 ta' dan l-Artikolu billi żżid elementi mal-lista stipulata hemm hekk, dment li dawn l-elementi miżjuda ma jikkoinċidux ma' oħrajn diġà eżistenti u ma jbiddlux l-iskop jew in-natura tal-indiċijiet armonizzati kif stipulati f'dan ir-Regolament.
Artikolu 5
Rekwiżiti tad-data
1.   L-informazzjoni bażika miġbura mill-Istati Membri għall-indiċijiet armonizzati u għas-subindiċijiet tagħhom għandha tkun rappreżentattiva fil-livell ta' Stat Membru.
2.   L-informazzjoni għandha tinkiseb mill-unitajiet statistiċi kif definit fir-Regolament tal-Kunsill (KEE) Nru 696/93 (8) jew minn sorsi oħra, dment li jiġu osservati r-rekwiżiti ta' paragunabbiltà tal-indiċijiet armonizzati msemmija fl-Artikolu 4 ta' dan ir-Regolament.
3.   L-unitajiet tal-istatistika li jipprovdu t-tagħrif dwar il-prodotti inklużi fin-nefqa monetarja finali tal-unitajiet domestiċi għall-konsum għandhom jikkooperaw fil-ġbir jew fl-għoti tat-tagħrif bażiku skont il-bżonn. L-unitajiet tal-istatistika għandhom jagħtu informazzjoni bażika preċiża u sħiħa lill-korpi nazzjonali responsabbli għall-kompilazzjoni tal-indiċijiet armonizzati.
4.   Fuq talba tal-korpi nazzjonali responsabbli għall-kompilazzjoni tal-indiċijiet armonizzati, l-unitajiet tal-istatistika għandhom jipprovdu, fejn disponibbli, rekords ta' transazzjonijiet f'forma elettronika, bħal data skennjata, li jkunu ddettaljati biżżejjed biex jiġu prodotti l-indiċijiet armonizzati u biex jiġu evalwati l-konformità mar-rekwiżiti tal-komparabbiltà u l-kwalità tal-indiċijiet armonizzati.
5.   Il-perijodu komuni ta' referenza tal-indiċijiet għall-indiċijiet armonizzati għandu jkun l-2015. Dak il-perijodu ta' referenza tal-indiċijiet għandu jintuża għas-serje kronoloġika sħiħa tal-indiċijiet armonizzati u tas-subindiċijiet tagħhom kollha.
6.   L-indiċijiet armonizzati u s-subindiċijiet tagħhom għandhom jiġu rigradati għal perijodu komuni ta' referenza tal-indiċi l-ġdid f'każ ta' bidla kbira fil-metodoloġija tal-indiċijiet armonizzati, adottata f'konformità ma' dan ir-Regolament, jew kull għaxar snin wara l-aħħar rigradazzjoni mill-2015 'il quddiem. Din ir-rigradazzjoni għal perijodu ta' referenza tal-indiċijiet ġdid għandha tidħol fis-seħħ:
(a)
għall-indiċijiet ta' kull xahar, mill-indiċi ta' Jannar tas-sena ta' wara l-perijodu ta' referenza tal-indiċijiet;
(b)
għall-indiċijiet ta' kull tliet xhur, mill-indiċi tal-ewwel kwart tas-sena ta' wara l-perijodu ta' referenza tal-indiċijiet.
Il-Kummissjoni għandha tadotta atti ta' implimentazzjoni li jistabbilixxu regoli dettaljati dwar ir-rigradazzjoni tal-indiċijiet armonizzati. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
7.   L-Istati Membri m'għandhomx ikunu meħtieġa jipproduċu u jittrasmettu:
(a)
is-subindiċijiet tal-HICP u s-subindiċijiet tal-HICP-CT li jammontaw għal anqas minn parti waħda minn elf tan-nefqa totali;
(b)
is-subindiċijiet tal-indiċi tal-prezzijiet tal-OOH u s-subindiċijiet tal-HPI li jammontaw għal inqas minn parti waħda minn mija tan-nefqa totali tad-djar okkupati mis-sidien stess u x-xiri totali ta' abitazzjonijiet rispettivament.
8.   L-Istati Membri m'għandhomx ikunu meħtieġa jipproduċu s-subindiċijiet tal-ECOICOP li ġejjin, jew minħabba li dawn mhumiex inklużi fin-nefqa monetarja finali tal-unitajiet domestiċi għall-konsum jew minħabba li dawn għadhom mhumiex armonizzati biżżejjed mil-lat tal-metodoloġija:
02.3
Narkotiċi;
09.4.3
Logħob tal-azzard;
12.2
Prostituzzjoni;
12.5.1
Assigurazzjoni fuq il-ħajja;
12.6.1
Servizzi ta' intermedjazzjoni finanzjarja mkejla indirettament (FISIM).
Il-Kummissjoni għandha tingħata s-setgħa li tadotta atti delegati f'konformità mal-Artikolu 10 biex timmodifika l-lista stipulata f'dan il-paragrafu sabiex tinkludi l-logħob tal-azzard fl-HICP u l-HICP-CT.
Artikolu 6
Frekwenza
1.   L-Istati Membri għandhom jipprovdu lill-Kummissjoni (l-Eurostat) l-HICP, l-HICP-CT u s-subindiċijiet rispettivi tagħhom kull xahar, inklużi dawk is-subindiċijiet li huma jipproduċu fuq intervalli itwal taż-żmien.
2.   L-Istati Membri għandhom jipprovdu lill-Kummissjoni (l-Eurostat) l-indiċi tal-prezzijiet tal-OOH u l-HPI kull tliet xhur. Huma jistgħu jipprovduhomlha wkoll kull xahar fuq bażi volontarja.
3.   L-Istati Membri m'għandhomx ikunu meħtieġa jipproduċu s-subindiċijiet kull xahar jew kull tliet xhur f'każijiet fejn il-ġbir inqas frekwenti tad-data jissodisfa r-rekwiżiti tal-komparabbiltà mogħtija fl-Artikolu 4. L-Istati Membri għandhom jgħarrfu lill-Kummissjoni (l-Eurostat) bil-kategoriji tal-ECOICOP, tal-indiċi tal-prezzijiet tal-OOH u tal-HPI li għalihom biħsiebhom jiġbru data f'intervalli bi frekwenza ta' inqas minn xahar, fil-każ tal-kategoriji tal-ECOICOP, u kull tliet xhur, fil-każ tal-kategoriji tal-indiċi tal-prezzijiet tal-OOH u tal-HPI.
4.   Kull sena, l-Istati Membri għandhom jipprovdu lill-Kummissjoni (l-Eurostat) bil-piżijiet tas-subindiċi aġġornati għall-indiċijiet armonizzati.
Artikolu 7
Skadenzi, standards għall-iskambju u reviżjonijiet
1.   L-Istati Membri għandhom jipprovdu lill-Kummissjoni (l-Eurostat) bl-indiċijiet armonizzati u s-subindiċijiet kollha sa mhux aktar tard minn:
(a)
15-il jum kalendarju, għall-indiċijiet ta' bejn Frar u Diċembru, u 20 jum kalendarju, għall-indiċijiet ta' Jannar, wara t-tmiem tax-xahar li għalih ikunu ġew ikkalkulati l-indiċijiet; u
(b)
85 jum kalendarju wara t-tmiem tat-trimestru li għalih ikunu ġew ikkalkulati l-indiċijiet.
2.   L-Istati Membri għandhom jipprovdu lill-Kummissjoni (l-Eurostat) l-piżijiet aġġornati sa mhux aktar tard:
(a)
mit-13 ta' Frar ta' kull sena għall-indiċijiet ta' kull xahar;
(b)
mill-15 ta' Ġunju ta' kull sena għall-indiċijiet ta' kull tliet xhur.
3.   L-Istati Membri li għandhom bħala munita l-euro għandhom jipprovdu lill-Kummissjoni (l-Eurostat) bl-istima rapida tal-HICP sa mhux aktar tard mill-ġurnata kalendarja ta' qabel tal-aħħar tax-xahar li għalih tirreferi l-istima rapida.
4.   L-Istati Membri għandhom jipprovdu lill-Kummissjoni (l-Eurostat) id-data u l-metadata mitluba minn dan ir-Regolament f'konformità mal-istandards għall-iskambju tad-data u tal-metadata.
5.   L-indiċijiet armonizzati u s-subindiċijiet tagħhom li jkunu diġà ġew ippubblikati jistgħu jiġu riveduti.
6.   Il-Kummissjoni għandha tadotta atti ta' implimentazzjoni li jispeċifikaw fid-dettall l-istandards għall-iskambju tad-data u tal-metadata msemmijin fil-paragrafu 4 u l-kundizzjonijiet uniformi għar-reviżjoni tal-indiċijiet armonizzati u s-subindiċijiet tagħhom kif imsemmijin fil-paragrafu 5. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
Artikolu 8
Studji pilota
1.   Kull meta jkun hemm bżonn ta' titjib fit-tagħrif bażiku għall-kompilazzjoni tal-indiċijiet armonizzati, jew meta jiġi identifikat il-bżonn ta' titjib fil-komparabbiltà tal-indiċijiet armonizzati fil-metodi msemmijin fl-Artikolu 4(4), il-Kummissjoni (l-Eurostat) tista' tniedi studji pilota, li l-Istati Membri għandhom iwettqu fuq bażi volontarja.
2.   Il-baġit ġenerali tal-Unjoni għandu, fejn xieraq, jikkontribwixxi għall-finanzjament ta' tali studji pilota.
3.   L-istudji pilota għandhom jivvalutaw kemm huwa fattibbli li jinkiseb tagħrif bażiku mtejjeb jew li jiġu adottati approċċi metodoloġiċi ġodda.
4.   Il-Kummissjoni (l-Eurostat) għandha tevalwa r-riżultati tal-istudji pilota f'kooperazzjoni mill-qrib mal-Istati Membri u mal-utenti ewlenin tal-indiċijiet armonizzati, filwaqt li tqis il-benefiċċji li jiġu mit-titjib tat-tagħrif bażiku jew approċċi metodoloġiċi ġodda meta mqabbla mal-ispejjeż addizzjonali tal-produzzjoni tal-indiċijiet armonizzati.
5.   Sal-31 ta' Diċembru 2020 u kull ħames snin wara dan, il-Kummissjoni għandha tippreżenta rapport għall-Parlament Ewropew u għall-Kunsill li jevalwa, jekk ikun applikabbli, ir-riżultati ewlenin tal-istudji pilota.
Artikolu 9
Żgurar ta' kwalità
1.   L-Istati Membri għandhom jiżguraw il-kwalità tal-indiċijiet armonizzati li huma jipprovdu. Għall-finijiet ta' dan ir-Regolament, għandhom japplikaw il-kriterji standard tal-kwalità stabbiliti fl-Artikolu 12(1) tar-Regolament (KE) Nru 223/2009.
2.   L-Istati Membri għandhom jipprovdu lill-Kummissjoni (l-Eurostat):
(a)
b'rapporti annwali standard dwar il-kwalità li jkopru l-kriterji tal-kwalità msemmija fl-Artikolu 12(1) tar-Regolament (KE) Nru 223/2009;
(b)
b'inventarji aġġornati annwalment li jkun fihom dettalji dwar is-sorsi tad-data, id-definizzjonijiet u l-metodi użati;
(c)
b'tagħrif ieħor relatat li jkun dettaljat biżżejjed biex ikunu jistgħu jiġu evalwati l-konformità mar-rekwiżiti tal-komparabbiltà u l-kwalità tal-indiċijiet armonizzati, jekk il-Kummissjoni (l-Eurostat) titlob dan.
3.   Jekk Stat Membru jkun biħsiebu jibdel b'mod sinifikanti l-metodi tal-produzzjoni tal-indiċijiet armonizzati jew ta' parti minnhom, huwa għandu jgħarraf lill-Kummissjoni (l-Eurostat) b'dan mill-inqas tliet xhur qabel ma tkun ser tidħol fis-seħħ kwalunkwe bidla ta' dan it-tip. L-Istat Membru għandu jipprovdi lill-Kummissjoni (l-Eurostat) kwantifikazzjoni tal-impatt tal-bidla.
4.   Il-Kummissjoni għandha tadotta atti ta' implimentazzjoni li jistabbilixxu rekwiżiti tekniċi għall-iżgurar tal-kwalità marbutin mal-kontenut tar-rapporti annwali standard dwar il-kwalità, l-iskadenza biex ir-rapporti jintbagħtu lill-Kummissjoni (l-Eurostat) u l-istruttura tal-inventarji u l-iskadenza biex l-inventarji jintbagħtu lill-Kummissjoni (l-Eurostat). Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 11(2).
Artikolu 10
L-eżerċizzju tad-delega
1.   Il-Kummissjoni għandha tingħata s-setgħa li tadotta atti delegati soġġetti għall-kundizzjonijiet stipulati f'dan l-Artikolu.
2.   Meta teżerċita s-setgħa delegata fl-Artikoli 4(3), 4(5) u 5(8), il-Kummissjoni għandha tiżgura li l-atti delegati ma jimponux piż addizzjonali sinifikanti fuq l-Istati Membri jew fuq dawk li jwieġbu.
Barra minn hekk, il-Kummissjoni għandha tiġġustifika b'mod dovut l-azzjonijiet previsti f'dawk l-atti delegati, filwaqt li tikkunsidra, fejn ikun xieraq, il-kosteffettività, inkluż il-piż fuq dawk li jwieġbu u l-ispejjeż tal-produzzjoni f'konformità mal-Artikolu 14(3) tar-Regolament (KE) Nru 223/2009.
Il-Kummissjoni għandha ssegwi l-prattika normali tagħha u twettaq konsultazzjonijiet mal-esperti, inklużi l-esperti tal-Istati Membri, qabel ma jiġu adottati dawk l-atti delegati.
3.   Il-Kummissjoni għandha tingħata s-setgħa li tadotta atti delegati msemmija fl-Artikoli 4(3), 4(5) u 5(8) għal perijodu ta' ħames snin mit-13 ta' Ġunju 2016. Il-Kummissjoni għandha tfassal rapport dwar id-delega tas-setgħa mhux aktar tard minn disa' xhur qabel tmiem il-perijodu ta' ħames snin. Id-delega tas-setgħa għandha tiġi estiża b'mod taċitu għal perijodi ta' żmien identiċi, dment li l-Parlament Ewropew jew il-Kunsill ma jopponux tali estensjoni mhux iktar tard minn tliet xhur qabel it-tmiem ta' kull perijodu.
4.   Il-Parlament Ewropew u l-Kunsill jistgħu jirrevokaw id-delega tas-setgħat imsemmija fl-Artikoli 4(3), 4(5) u 5(8) f'kull mument. Deċiżjoni ta' revoka għandha ttemm id-delega ta' setgħa speċifikata f'dik id-deċiżjoni. Hija għandha tidħol fis-seħħ l-għada tal-pubblikazzjoni tagħha f'Il-Ġurnal Uffiċjali tal-Unjoni Ewropea jew f'data aktar tard speċifikata fiha. Hija m'għandhiex taffettwa l-validità ta' kwalunkwe att delegat li jkun diġà fis-seħħ.
5.   Hekk kif tadotta att delegat, il-Kummissjoni għandha tinnotifikah fl-istess ħin lill-Parlament Ewropew u lill-Kunsill.
6.   Att delegat adottat skont l-Artikoli 4(3), 4(5) u 5(8) għandu jidħol fis-seħħ biss jekk la l-Parlament Ewropew u lanqas il-Kunsill ma joġġezzjonaw għalih fi żmien tliet xhur minn meta dak l-att jiġi nnotifikat lilhom jew jekk, qabel l-iskadenza ta' dak il-perijodu, il-Parlament Ewropew u l-Kunsill it-tnejn ikunu għarrfu lill-Kummissjoni li mhux biħsiebhom joġġezzjonaw għalih. Dak il-perijodu għandu jiġi estiż bi tliet xhur fuq inizjattiva tal-Parlament Ewropew jew tal-Kunsill.
Artikolu 11
Proċedura tal-Kumitat
1.   Il-Kummissjoni għandha tiġi megħjuna mill-Kumitat tas-Sistema Ewropea tal-Istatistika stabbilit bir-Regolament (KE) Nru 223/2009. Dak il-Kumitat għandu jkun kumitat skont it-tifsira tar-Regolament (UE) Nru 182/2011.
2.   Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
Artikolu 12
Tħassir
1.   Mingħajr preġudizzju għall-paragrafu 2, l-Istati Membri għandhom ikomplu jipprovdu l-indiċijiet armonizzati f'konformità mar-Regolament (KE) Nru 2494/95 sat-trasmissjoni tad-data rigward l-2016.
2.   Ir-Regolament (KE) Nru 2494/95 jitħassar b'effett mill-1 ta' Jannar 2017.
Ir-referenzi għar-Regolament imħassar għandhom jinftiehmu bħala referenzi għal dan ir-Regolament u għandhom jinqraw f'konformità mat-tabella ta' korrelazzjoni stabbilita f'Anness II.
3.   Meta tkun qed tadotta l-atti ta' implimentazzjoni msemmija fl-Artikoli 3(6), 3(9), 3(10), 4(4), 5(6) u 7(6), il-Kummissjoni għandha, sa fejn ikun kompatibbli ma' dan ir-Regolament, tinkorpora d-dispożizzjonijiet rilevanti tar-Regolament tal-Kummissjoni (KE) Nru 1749/96 (9), ir-Regolament tal-Kummissjoni (KE) Nru 2214/96 (10), ir-Regolament tal-Kunsill (KE) Nru 1687/98 (11), ir-Regolament tal-Kummissjoni (KE) Nru 2646/98 (12), ir-Regolament tal-Kummissjoni (KE) Nru 1617/1999 (13), ir-Regolament tal-Kunsill (KE) Nru 2166/1999 (14), ir-Regolament tal-Kummissjoni (KE) Nru 2601/2000 (15), ir-Regolament tal-Kummissjoni (KE) Nru 2602/2000 (16), ir-Regolament tal-Kummissjoni (KE) Nru 1920/2001 (17), ir-Regolament tal-Kummissjoni (KE) Nru 1921/2001 (18), ir-Regolament tal-Kummissjoni (KE) Nru 1708/2005 (19), ir-Regolament tal-Kunsill (KE) Nru 701/2006 (20), ir-Regolament tal-Kummissjoni (KE) Nru 330/2009 (21), ir-Regolament tal-Kummissjoni (UE) Nru 1114/2010 (22) u r-Regolament tal-Kummissjoni (UE) Nru 93/2013 (23) adottati abbażi tar-Regolament (KE) Nru 2494/95, filwaqt li tnaqqas, sa fejn hu xieraq, in-numru totali tal-atti ta' implimentazzjoni. Ir-Regolamenti adottati abbażi tar-Regolament (KE) Nru 2494/95 għandhom jibqgħu applikabbli għal perijodu transizzjonali. Dak il-perijodu transizzjonali għandu jintemm fid-data ta' applikazzjoni tal-atti ta' implimentazzjoni li ġew adottati l-ewwel abbażi tal-Artikoli 3(6), 3(9), 3(10), 4(4), 5(6) u 7(6) ta' dan ir-Regolament, li għandha tkun l-istess data għal dawk l-atti ta' implimentazzjoni kollha.
Artikolu 13
Dħul fis-seħħ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Huwa għandu japplika għall-ewwel darba għad-data rigward Jannar 2017.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Strasburgu, il-11 ta' Mejju 2016.
Għall-Parlament Ewropew
Il-President
M. SCHULZ
Għall-Kunsill
Il-President
J.A. HENNIS-PLASSCHAERT
(1)  ĠU C 175, 29.5.2015, p. 2.
(2)  Pożizzjoni tal-Parlament Ewropew tat-8 ta' Marzu 2016 (għadha mhix ippubblikata fil-Ġurnal Uffiċjali) u Deċiżjoni tal-Kunsill tal-21 ta' April 2016.
(3)  Regolament (UE) Nru 1176/2011 tal-Parlament Ewropew u tal-Kunsill tas-16 ta' Novembru 2011 dwar il-prevenzjoni u l-korrezzjoni tal-iżbilanċi makroekonomiċi (ĠU L 306, 23.11.2011, p. 25).
(4)  Regolament tal-Kunsill (KE) Nru 2494/95 tat-23 ta' Ottubru 1995 dwar l-indiċijiet armonizzati tal-prezzijiet għall-konsumatur (ĠU L 257, 27.10.1995, p. 1).
(5)  Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta' data suġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, p. 164).
(6)  Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
(7)  Regolament (UE) Nru 549/2013 tal-Parlament Ewropew u tal-Kunsill tal-21 ta' Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (ĠU L 174, 26.6.2013, p. 1).
(8)  Regolament tal-Kunsill (KEE) Nru 696/93 tal-15 ta' Marzu 1993 dwar l-unitajiet tal-istatistika għall-osservazzjoni u l-analiżi tas-sistema ta' produzzjoni fil-Komunità (ĠU L 76, 30.3.1993, p. 1).
(9)  Regolament tal-Kummissjoni (KE) Nru 1749/96 tad-9 ta' Settembru 1996 dwar miżuri ta' implimentazzjoni inizjali għar-Regolament tal-Kunsill (KE) Nru 2494/95 li jikkonċerna indiċi armonizzati tal-prezzijiet tal-konsumatur (ĠU L 229, 10.9.1996, p. 3).
(10)  Regolament tal-Kummissjoni (KE) Nru 2214/96 tal-20 ta' Novembru 1996 li jikkonċerna indiċi armonizzati tal-prezzijiet għall-konsumatur: trasmissjoni u tixrid ta' sotto-indiċi tal-HICP (ĠU L 296, 21.11.1996, p. 8).
(11)  Regolament tal-Kunsill (KE) Nru 1687/98 tal-20 ta' Lulju 1998 li jemenda r-Regolament tal-Kummissjoni (KE) Nru 1749/96 dwar il-kopertura ta' merkanzija u servizzi tal-indiċi armonizzat tal-prezzijiet għall-konsumatur (ĠU L 214, 31.7.1998, p. 12).
(12)  Regolament tal-Kummissjoni (KE) Nru 2646/98 tad-9 ta' Diċembru 1998 li jiffissa regoli dettaljati għall-implementazzjoni tar-Regolament tal-Kunsill (KE) Nru 2494/95 f'dak li għandu x'jaqsam ma' livelli minimi għat-trattament ta' tariffi fl-Indiċi Armonizzat tal-Prezzijiet għall-Konsumatur (ĠU L 335, 10.12.1998, p. 30).
(13)  Regolament tal-Kummissjoni (KE) Nru 1617/1999 tat-23 ta' Lulju 1999 li jistabbilixxi d-dettalji għall-implimentazzjoni tar-Regolament tal-Kunsill (KE) Nru 2494/95 — dwar l-istandards minimi għat-trattament tal-assigurazzjoni fl-Indiċi Armonizzati tal-Prezzijiet għall-Konsumatur u li jimmodifika r-Regolament tal-Kummissjoni (KE) Nru 2214/96 (ĠU L 192, 24.7.1999, p. 9).
(14)  Regolament tal-Kunsill (KE) Nru 2166/1999 tat-8 ta' Ottubru 1999 li jistabbilixxi r-regoli dettaljati għall-implimentazzjoni tar-Regolament (KE) Nru 2494/95 rigward l-istandards minimi għat-trattament ta' prodotti li għandhom x'jaqsmu mal-oqsma tas-saħħa, l-edukazzjoni u l-protezzjoni soċjali fl-Indiċi Armonizzat tal-Prezzijiet għall-Konsumatur (ĠU L 266, 14.10.1999, p. 1).
(15)  Regolament tal-Kummissjoni (KE) Nru 2601/2000 tas-17 ta' Novembru 2000 li jistabbilixxi reġoli dettaljati għall-implimentazzjoni tar-Regolament tal-Kunsill (KE) Nru 2494/95 dwar iż-żmien biex jiddaħħlu prezzijiet tax-xiri fl-Indiċi Armonizzat tal-Prezzijiet għall-Konsumatur (ĠU L 300, 29.11.2000, p. 14).
(16)  Regolament tal-Kummissjoni (KE) Nru 2602/2000 tas-17 ta' Novembru 2000 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 2494/95 dwar livelli minimi għat-trattament ta' tnaqqis fil-prezzijiet fl-Indiċi Armonizzat ta' Prezzijiet għall-Konsumatur (ĠU L 300, 29.11.2000, p. 16).
(17)  Regolament tal-Kummissjoni (KE) Nru 1920/2001 tat-28 ta' Settembru 2001 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 2494/95 fir-rigward ta' standards minimi għat-trattament ta' ħlasijiet dovuti għal servizzi li jikkorrispondu għall-valuri ta' transazzjoni fl-indiċi armonizzat ta' prezzijiet tal-konsumatur u li jemenda r-Regolament (KE) Nru 2214/96 (ĠU L 261, 29.9.2001, p. 49).
(18)  Regolament tal-Kummissjoni (KE) Nru 1920/2001 tat-28 ta' Settembru 2001 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 2494/95 fir-rigward ta' standards minimi għat-trattament ta' ħlasijiet dovuti għal servizzi li jikkorrispondu għall-valuri ta' transazzjoni fl-indiċi armonizzat ta' prezzijiet tal-konsumatur u li jemenda r-Regolament (KE) Nru 2214/96 (ĠU L 261, 29.9.2001, p. 49).
(19)  Regolament tal-Kummissjoni (KE) Nru 1708/2005 tad-19 ta' Ottubru 2005 li jistipula regoli ddettaljati għall-implimentazzjoni tar-Regolament tal-Kunsill (KE) Nru 2494/95 dwar l-indiċijiet armonizzati tal-prezzijiet għall-konsumatur, u li jemenda r-Regolament tal-Kummissjoni (KE) Nru 2214/96 (ĠU L 274, 20.10.2005, p. 9).
(20)  Regolament tal-Kunsill (KE) Nru 701/2006 tal-25 ta' April 2006 li jistabbilixxi regoli dettaljati għall-implementazzjoni tar-Regolament (KE) Nru 2494/95 rigward il-kopertura temporali tal-ġbir ta' prezzijiet fl-indiċi armonizzat tal-prezzijiet għall-konsumatur (ĠU L 122, 9.5.2006, p. 3).
(21)  Regolament tal-Kummissjoni (KE) Nru 330/2009 tat-22 ta' April 2009 li jistipula regoli ddettaljati għall-implimentazzjoni tar-Regolament tal-Kunsill (KE) Nru 2494/95 dwar l-istandards minimi għat-trattament tal-prodotti staġjonali fl-Indiċijiet Armonizzati tal-Prezzijiet għall-Konsumatur (HICP) (ĠU L 103, 23.4.2009, p. 6).
(22)  Regolament tal-Kummissjoni (UE) Nru 1114/2010 tal-1 ta' Diċembru 2010 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 2494/95 fir-rigward tal-istandards minimi għall-kwalità ta' peżar HICP u li jirrevoka r-Regolament tal-Kummissjoni (KE) Nru 2454/97 (ĠU L 316, 2.12.2010, p. 4).
(23)  Regolament tal-Kummissjoni (UE) Nru 93/2013 tal-1 ta' Frar 2013 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 2494/95 dwar l-indiċijiet armonizzati tal-prezzijiet għall-konsumatur, fir-rigward tal-iffissar ta' indiċijiet tal-prezzijiet tal-abitazzjonijiet okkupati mis-sidien (ĠU L 33, 2.2.2013, p. 14).
ANNESS I
IL-KLASSIFIKAZZJONI EWROPEA TAL-KONSUM INDIVIDWALI SKONT L-GĦAN (L-ECOICOP)
01
IKEL U XORB MHUX ALKOĦOLIKU
01.1
Ikel
01.1.1
Ħobż u ċereali
01.1.1.1
Ross
01.1.1.2
Dqiq u ċereali oħra
01.1.1.3
Ħobż
01.1.1.4
Prodotti oħra moħmija
01.1.1.5
Pizza u kixx
01.1.1.6
Prodotti tal-għaġin u kuskus
01.1.1.7
Ċereali għall-kolazzjon
01.1.1.8
Prodotti oħra taċ-ċereali
01.1.2
Laħam
01.1.2.1
Ċanga u vitella
01.1.2.2
Majjal
01.1.2.3
Laħam tal-ħaruf u laħam tal-mogħoż
01.1.2.4
Laħam tat-tjur
01.1.2.5
Tip ta' laħam ieħor
01.1.2.6
Ġewwieni tal-annimali li jittiekel
01.1.2.7
Laħam imnixxef, immellaħ jew affumikat
01.1.2.8
Preparazzjonijiet oħra magħmulin mil-laħam
01.1.3
Ħut u frott tal-baħar
01.1.3.1
Ħut frisk jew imkessaħ
01.1.3.2
Ħut iffriżat
01.1.3.3
Frott tal-baħar frisk jew imkessaħ
01.1.3.4
Frott tal-baħar iffriżat
01.1.3.5
Ħut u frott tal-baħar imnixxef, immellaħ jew affumikat
01.1.3.6
Preparazzjonijiet oħrajn ipproċessati jew ippreservati bbażati fuq il-ħut u l-frott tal- baħar
01.1.4
Ħalib, ġobon u bajd
01.1.4.1
Ħalib frisk sħiħ
01.1.4.2
Ħalib frisk bi ftit xaħam
01.1.4.3
Ħalib tal-bott
01.1.4.4
Jogurt
01.1.4.5
Ġobon u baqta
01.1.4.6
Prodotti oħra tal-ħalib
01.1.4.7
Bajd
01.1.5
Żjut u xaħmijiet
01.1.5.1
Butir
01.1.5.2
Marġerina u xaħmijiet veġetali oħrajn
01.1.5.3
Żejt taż-żebbuġa
01.1.5.4
Żjut tal-ikel oħrajn
01.1.5.5
Xaħmijiet oħrajn tal-annimali li jittieklu
01.1.6
Frott
01.1.6.1
Frott frisk jew imkessaħ
01.1.6.2
Frott iffriżat
01.1.6.3
Frott imqadded u ġewż imnixxef
01.1.6.4
Frott tal-bott u prodotti bbażati fuq il-frott
01.1.7
Ħaxix
01.1.7.1
Ħaxix frisk jew imkessaħ, minbarra l-patata u tuberi oħrajn
01.1.7.2
Ħaxix iffriżat, minbarra l-patata u tuberi oħrajn
01.1.7.3
Ħaxix imnixxef u ħaxix ieħor ipproċessat jew ippreservat
01.1.7.4
Patata
01.1.7.5
Krisps
01.1.7.6
Tipi ta' tuberi oħrajn u prodotti magħmulin mit-tuberi
01.1.8
Zokkor, ġamm, għasel, ċikkulata u ħlewwiet
01.1.8.1
Zokkor
01.1.8.2
Ġammijiet, marmellati u għasel
01.1.8.3
Ċikkulata
01.1.8.4
Ħlewwiet
01.1.8.5
Silġ li jittiekel u ġelat
01.1.8.6
Sustanzi artifiċjali li jintużaw flok iz-zokkor
01.1.9
Prodotti tal-ikel li mhuma kklassifikati mkien ieħor
01.1.9.1
Zlazi u taħwir
01.1.9.2
Melħ, ħwawar u ħaxix tal-borma
01.1.9.3
Ikel tat-trabi
01.1.9.4
Ikel lest
01.1.9.9
Prodotti tal-ikel oħrajn li mhuma kklassifikati mkien ieħor
01.2
Xorb mhux alkoħoliku
01.2.1
Kafè, te u kokotina
01.2.1.1
Kafè
01.2.1.2
Te
01.2.1.3
Kokotina u trab taċ-ċikkulata
01.2.2
Ilma minerali, xorb li jirrinfreska (soft drinks) u meraq tal-frott u tal-ħaxix
01.2.2.1
Ilma minerali u ilma tan-nixxigħat
01.2.2.2
Xorb li jirrinfreska (soft drinks)
01.2.2.3
Meraq tal-frott u tal-ħaxix
02
XORB ALKOĦOLIKU, TABAKK U NARKOTIĊI
02.1
Xorb alkoħoliku
02.1.1
Spirti
02.1.1.1
Spirti u likuri
02.1.1.2
Xorb alkoħoliku li jirrinfreska (soft drinks alkoħoliċi)
02.1.2
Inbid
02.1.2.1
Inbid mill-għeneb
02.1.2.2
Inbid minn frott ieħor
02.1.2.3
Inbid imqawwi
02.1.2.4
Xorb ibbażat fuq l-inbid
02.1.3
Birra
02.1.3.1
Lager
02.1.3.2
Tip ta' birra alkoħolika oħra
02.1.3.3
Birra alkoħolika mhux qawwija u birra mhux alkoħolika
02.1.3.4
Xorb ibbażat fuq il-birra
02.2
Tabakk
02.2.0
Tabakk
02.2.0.1
Sigaretti
02.2.0.2
Sigarri
02.2.0.3
Prodotti oħra tat-tabakk
02.3
Narkotiċi
02.3.0
Narkotiċi
02.3.0.0
Narkotiċi
03
ILBIES U XEDD IS-SAQAJN
03.1
Ilbies
03.1.1
Drappijiet tal-ilbies
03.1.1.0
Drappijiet tal-ilbies
03.1.2
Ħwejjeġ
03.1.2.1
Ħwejjeġ tal-irġiel
03.1.2.2
Ħwejjeġ tan-nisa
03.1.2.3
Ħwejjeġ għat-trabi (tat-twelid sa meta jkollhom sentejn) u għat-tfal (ta' bejn it-tliet snin u t-tlettax-il sena)
03.1.3
Bċejjeċ oħra tal-ilbies u aċċessorji tal-ħwejjeġ
03.1.3.1
Bċejjeċ oħra tal-ilbies
03.1.3.2
Aċċessorji tal-ħwejjeġ
03.1.4
Tindif, tiswija u kiri tal-ilbies
03.1.4.1
Tindif tal-ilbies
03.1.4.2
Tiswija u kiri tal-ilbies
03.2
Xedd is-saqajn
03.2.1
Żraben u tipi ta' xedd is-saqajn oħrajn
03.2.1.1
Xedd is-saqajn għall-irġiel
03.2.1.2
Xedd is-saqajn għan-nisa
03.2.1.3
Xedd is-saqajn għat-trabi u għat-tfal
03.2.2
Tiswija u kiri ta' xedd is-saqajn
03.2.2.0
Tiswija u kiri ta' xedd is-saqajn
04
AKKOMODAZZJONI, ILMA, ELETTRIKU, GASS U TIPI TA' KARBURANTI OĦRAJN
04.1
Kirjiet reali għall-akkomodazzjoni
04.1.1
Il-kirjiet reali li jħallsu l-inkwilini
04.1.1.0
Il-kirjiet reali li jħallsu l-inkwilini
04.1.2
Kirjiet reali oħrajn
04.1.2.1
Il-kirjiet reali li jħallsu l-inkwilini għal residenzi sekondarji
04.1.2.2
Il-kirjiet għall-garaxxijiet u kirjiet oħrajn li jħallsu l-inkwilini
04.2
Il-kirjiet imputati tal-akkomodazzjoni
04.2.1
Il-kirjiet imputati tas-sidien li joqogħdu fil-post tagħhom stess
04.2.1.0
Il-kirjiet imputati tas-sidien li joqogħdu fil-post tagħhom stess
04.2.2
Kirjiet imputati oħrajn
04.2.2.0
Kirjiet imputati oħrajn
04.3
Manutenzjoni u tiswija tal-post fejn wieħed jgħix
04.3.1
Materjal għall-manutenzjoni u t-tiswija tal-post fejn wieħed jgħix
04.3.1.0
Materjal għall-manutenzjoni u t-tiswija tal-post fejn wieħed jgħix
04.3.2
Servizzi marbutin mal-manutenzjoni u t-tiswija tal-post fejn wieħed jgħix
04.3.2.1
Servizzi tal-plàmers
04.3.2.2
Servizzi tal-elektrixins
04.3.2.3
Servizzi ta' manutenzjoni għas-sistemi ta' tisħin
04.3.2.4
Servizzi tal-bajjada
04.3.2.5
Servizzi tal-mastrudaxxi
04.3.2.9
Servizzi oħrajn marbutin mal-manutenzjoni u t-tiswija tal-post fejn wieħed jgħix
04.4
Il-provvista tal-ilma u servizzi oħrajn marbutin mal-post fejn wieħed jgħix
04.4.1
Il-provvista tal-ilma
04.4.1.0
Il-provvista tal-ilma
04.4.2
Il-ġbir taż-żibel
04.4.2.0
Il-ġbir taż-żibel
04.4.3
Il-ġbir tad-dranaġġ
04.4.3.0
Il-ġbir tad-dranaġġ
04.4.4
Servizzi oħrajn marbutin mal-post fejn wieħed jgħix li mhuma kklassifikati mkien ieħor
04.4.4.1
L-ispejjeż tal-manutenzjoni f'bini okkupat minn bosta unitajiet domestiċi
04.4.4.2
Servizzi tas-sigurtà
04.4.4.9
Servizzi oħrajn marbutin mal-post fejn wieħed jgħix
04.5
Elettriku, gass u tipi ta' karburanti oħrajn
04.5.1
Elettriku
04.5.1.0
Elettriku
04.5.2
Gass
04.5.2.1
Gass naturali u gass tal-belt
04.5.2.2
Idrokarburi likwifikati (butan, propan, eċċ.)
04.5.3
Karburanti likwidi
04.5.3.0
Karburanti likwidi
04.5.4
Karburanti solidi
04.5.4.1
Faħam
04.5.4.9
Karburanti solidi oħrajn
04.5.5
Enerġija termali
04.5.5.0
Enerġija termali
05
GĦAMARA, TAGĦMIR TAD-DAR U MANUTENZJONI KONTINWA TAD- DAR
05.1
Għamara u tagħmir tad-dar, twapet u kisi ieħor tal-art
05.1.1
Għamara u tagħmir tad-dar
05.1.1.1
Għamara tad-dar
05.1.1.2
Għamara tal-ġnien
05.1.1.3
Tagħmir tad-dawl
05.1.1.9
Għamara oħra u tagħmir ieħor tad-dar
05.1.2
Twapet u kisi ieħor tal-art
05.1.2.1
Twapet u raggs
05.1.2.2
Kisi ieħor tal-art
05.1.2.3
Servizzi tat-tpoġġija tat-twapet tal-qjies mal-art u tal-kisi tal-art
05.1.3
Tiswija tal-għamara, tat-tagħmir tad-dar u tal-kisi tal-art
05.1.3.0
Tiswija tal-għamara, tat-tagħmir tad-dar u tal-kisi tal-art
05.2
Tessuti għad-dar
05.2.0
Tessuti għad-dar
05.2.0.1
Tessuti għat-tagħmir tad-dar u purtieri
05.2.0.2
Lożor u mħaded
05.2.0.3
Bjankerija tal-mejda u tal-kamra tal-banju
05.2.0.4
Tiswija tat-tessuti għad-dar
05.2.0.9
Tessuti għad-dar oħrajn
05.3
Apparat domestiku
05.3.1
Apparat domestiku kbir, kemm jekk jaħdem bl-elettriku u kemm jekk le
05.3.1.1
Friġġijiet, friżers u friġġijiet bil-friżer magħhom
05.3.1.2
Magni tal-ħasil tal-ħwejjeġ, magni tat-tnixxif tal-ħwejjeġ u magni tal-ħasil tal-platti
05.3.1.3
Kukers
05.3.1.4
Ħiters u kondizzjonaturi tal-arja
05.3.1.5
Tagħmir tat-tindif
05.3.1.9
Apparat domestiku kbir ieħor
05.3.2
Apparat domestiku żgħir li jaħdem bl-elettriku
05.3.2.1
Apparat għall-ipproċessar tal-ikel
05.3.2.2
Magni tal-kafè u tat-te u apparat simili għalihom
05.3.2.3
Ħdejjed tal-mogħdija
05.3.2.4
Towsters u grillijiet
05.3.2.9
Apparat domestiku żgħir ieħor li jaħdem bl-elettriku
05.3.3
Tiswija tal-apparat domestiku
05.3.3.0
Tiswija tal-apparat domestiku
05.4
Oġġetti tal-ħġieġ, reċipjenti ta' fuq il-mejda u għodod għall-użu ta' kuljum fid-dar
05.4.0
Oġġetti tal-ħġieġ, reċipjenti ta' fuq il-mejda u għodod għall-użu ta' kuljum fid-dar
05.4.0.1
Oġġetti tal-ħġieġ, oġġetti tal-kristall, oġġetti taċ-ċeramika u oġġetti tal-porċellana
05.4.0.2
Pożati, platti u dixxijiet ċatti u fided
05.4.0.3
Oġġetti u għodod tal-kċina li ma jaħdmux bl-elettriku
05.4.0.4
Tiswija tal-oġġetti tal-ħġieġ, tar-reċipjenti ta' fuq il-mejda u tal-għodod għall-użu ta' kuljum fid-dar
05.5
Għodod u tagħmir għad-dar u għall-ġnien
05.5.1
Għodod u tagħmir kbir
05.5.1.1
Għodod u tagħmir kbir li jaħdem b'mutur
05.5.1.2
Tiswija u kiri ta' għodod u tagħmir kbir
05.5.2
Għodod żgħar u aċċessorji oħrajn
05.5.2.1
Għodod żgħar li ma jaħdmux b'mutur
05.5.2.2
Diversi aċċessorji tal-għodod iż-żgħar
05.5.2.3
Tiswija tal-għodod iż-żgħar li ma jaħdmux b'mutur u tal-aċċessorji l-oħrajn
05.6
Oġġetti u servizzi użati għall-manutenzjoni kontinwa tad-dar
05.6.1
Oġġetti tad-dar li ma jdumux iservu
05.6.1.1
Prodotti tat-tindif u tal-manutenzjoni
05.6.1.2
Oġġetti żgħar tad-dar oħrajn li ma jdumux iservu
05.6.2
Servizzi domestiċi u servizzi tad-dar
05.6.2.1
Servizzi domestiċi offruti minn persunal li jitħallas
05.6.2.2
Servizzi tat-tindif
05.6.2.3
Il-kiri tal-għamara u tat-tagħmir tad-dar
05.6.2.9
Servizzi domestiċi u servizzi tad-dar oħrajn
06
SAĦĦA
06.1
Prodotti, apparat u tagħmir mediku
06.1.1
Prodotti farmaċewtiċi
06.1.1.0
Prodotti farmaċewtiċi
06.1.2
Prodotti mediċi oħrajn
06.1.2.1
Testijiet tat-tqala u apparat kontraċettiv mekkaniku
06.1.2.9
Prodotti mediċi oħrajn li mhuma kklassifikati mkien ieħor
06.1.3
Apparat u tagħmir terapewtiku
06.1.3.1
Nuċċalijiet korrettivi tal-vista u lentijiet tal-kuntatt
06.1.3.2
Strumenti għas-smigħ
06.1.3.3
Tiswija tal-apparat u t-tagħmir terapewtiku
06.1.3.9
Apparat u tagħmir terapewtiku ieħor
06.2
Servizzi għall-pazjenti ta' barra
06.2.1
Servizzi mediċi
06.2.1.1
Servizzi ta' tabib mhux speċjalista
06.2.1.2
Servizzi ta' speċjalista
06.2.2
Servizzi ta' dentist
06.2.2.0
Servizzi ta' dentist
06.2.3
Servizzi paramediċi
06.2.3.1
Servizzi tal-laboratorji tal-analiżi medika u taċ-ċentri fejn jittieħdu r-raġġi X
06.2.3.2
Banjijiet termiċi, terapija ġinnastika korrettiva, servizzi tal-ambulanza u l-kiri ta' tagħmir terapewtiku
06.2.3.9
Servizzi paramediċi oħrajn
06.3
Servizzi ta' sptar
06.3.0
Servizzi ta' sptar
06.3.0.0
Servizzi ta' sptar
07
TRASPORT
07.1
Xiri ta' vetturi
07.1.1
Karozzi
07.1.1.1
Karozzi ġodda
07.1.1.2
Karozzi użati
07.1.2
Muturi
07.1.2.0
Muturi
07.1.3
Roti
07.1.3.0
Roti
07.1.4
Vetturi miġbudin mill-annimali
07.1.4.0
Vetturi miġbudin mill-annimali
07.2
L-użu tat-tagħmir personali tat-trasport
07.2.1
Partijiet tal-bdil u aċċessorji għat-tagħmir personali tat-trasport
07.2.1.1
Tajers
07.2.1.2
Partijiet tal-bdil għat-tagħmir personali tat-trasport
07.2.1.3
Aċċessorji għat-tagħmir personali tat-trasport
07.2.2
Karburanti u lubrikanti għat-tagħmir personali tat-trasport
07.2.2.1
Diesel
07.2.2.2
Petrol
07.2.2.3
Karburanti oħrajn għat-tagħmir personali tat-trasport
07.2.2.4
Lubrikanti
07.2.3
Manutenzjoni u tiswija tat-tagħmir personali tat-trasport
07.2.3.0
Manutenzjoni u tiswija tat-tagħmir personali tat-trasport
07.2.4
Servizzi oħrajn marbutin mat-tagħmir personali tat-trasport
07.2.4.1
Il-kiri ta' garaxxijiet, ta' postijiet tal-parkeġġ u ta' tagħmir personali tat-trasport
07.2.4.2
Faċilitajiet ta' pedaġġ u ta' miters fit-triq għall-ipparkjar
07.2.4.3
Lezzjonijiet, testijiet u liċenzji tas-sewqan u kontrolli tekniċi tal-vettura
07.3
Servizzi tat-trasport
07.3.1
Trasport tal-passiġġieri bil-ferrovija
07.3.1.1
Trasport tal-passiġġieri bil-ferrovija
07.3.1.2
Trasport tal-passiġġieri bil-metrò u bit-tramm
07.3.2
Trasport tal-passiġġieri bit-triq
07.3.2.1
Trasport tal-passiġġieri b'tal-linja u bil-kowċ
07.3.2.2
Trasport tal-passiġġieri b'taksi u b'karozza mikrija bis-sewwieq b'kollox
07.3.3
Trasport tal-passiġġieri bl-ajru
07.3.3.1
Titjiriet nazzjonali
07.3.3.2
Titjiriet internazzjonali
07.3.4
Trasport tal-passiġġieri bil-baħar u fl-ilmijiet navigabbli interni
07.3.4.1
Trasport tal-passiġġieri bil-baħar
07.3.4.2
Trasport tal-passiġġieri fl-ilmijiet navigabbli interni
07.3.5
Trasport tal-passiġġieri kkombinat
07.3.5.0
Trasport tal-passiġġieri kkombinat
07.3.6
Servizzi tat-trasport mixtrija oħrajn
07.3.6.1
Trasport b'sistemi ta' funikulari differenti
07.3.6.2
Servizzi ta' ġarr u ħżin
07.3.6.9
Servizzi tat-trasport mixtrija oħrajn li mhuma kklassifikati mkien ieħor
08
KOMUNIKAZZJONI
08.1
Servizzi tal-posta
08.1.0
Servizzi tal-posta
08.1.0.1
Twassil tal-ittri
08.1.0.9
Servizzi tal-posta oħrajn
08.2
Tagħmir tat-telefown u tal-faks
08.2.0
Tagħmir tat-telefown u tal-faks
08.2.0.1
Tagħmir tat-telefown fiss
08.2.0.2
Tagħmir tat-telefown ċellulari
08.2.0.3
Tagħmir ieħor tat-telefown u tal-faks
08.2.0.4
Tiswija tat-tagħmir tat-telefown u tal-faks
08.3
Servizzi tat-telefown u tal-faks
08.3.0
Servizzi tat-telefown u tal-faks
08.3.0.1
Servizzi tat-telefown bil-wajers
08.3.0.2
Servizzi tat-telefown bla wajers
08.3.0.3
Servizzi ta' forniment ta' aċċess għall-Internet
08.3.0.4
Servizzi tat-telekomunikazzjoni offruti flimkien
08.3.0.5
Servizzi oħrajn tat-trażmissjoni tal-informazzjoni
09
MOGĦDIJA TAŻ-ŻMIEN U KULTURA
09.1
Tagħmir awdjoviżiv, tagħmir fotografiku u tagħmir għall-ipproċessar tal- informazzjoni
09.1.1
Tagħmir biex wieħed jirċievi, jirrekordja u jipproduċi mill-ġdid il-ħsejjes u l-istampi
09.1.1.1
Tagħmir biex wieħed jirċievi, jirrekordja u jipproduċi mill-ġdid il-ħsejjes
09.1.1.2
Tagħmir biex wieħed jirċievi, jirrekordja u jipproduċi mill-ġdid il-ħsejjes u l-istampi
09.1.1.3
Apparat portabbli tal-ħsejjes u tal-istampi
09.1.1.9
Tagħmir ieħor biex wieħed jirċievi, jirrekordja u jipproduċi mill-ġdid il-ħsejjes u l- istampi
09.1.2
Tagħmir fotografiku u ċinematografiku u strumenti tal-vista
09.1.2.1
Magni tar-ritratti
09.1.2.2
Aċċessorji għat-tagħmir fotografiku u ċinematografiku
09.1.2.3
Strumenti tal-vista
09.1.3
Tagħmir għall-ipproċessar tal-informazzjoni
09.1.3.1
Kompjuters personali
09.1.3.2
Aċċessorji għat-tagħmir għall-ipproċessar tal-informazzjoni
09.1.3.3
Softwer
09.1.3.4
Kalkulaturi u tagħmir ieħor għall-ipproċessar tal-informazzjoni
09.1.4
Mezzi ta' reġistrazzjoni
09.1.4.1
Mezzi ta' reġistrazzjoni rreġistrati minn qabel
09.1.4.2
Mezzi ta' reġistrazzjoni mhux irreġistrati minn qabel
09.1.4.9
Mezzi ta' reġistrazzjoni oħrajn
09.1.5
Tiswija ta' apparat awdjo-viżiv, fotografiku u tal-ipproċessar tal-informazzjoni
09.1.5.0
Tiswija ta' apparat awdjo-viżiv, fotografiku u tal-ipproċessar tal-informazzjoni
09.2
Oġġetti kbar oħrajn li jdumu jservu li jintużaw għall-mogħdija taż-żmien u għall- kultura
09.2.1
Oġġetti kbar li jintużaw għall-mogħdija taż-żmien fuq barra
09.2.1.1
Vannijiet bil-kumditajiet meħtieġa għall-kampeġġ, karavani u trejlers
09.2.1.2
Ajruplani, inġenji tal-ajru ħfief ħafna, glajders, “hang-gliders” u blalen tal-arja sħuna
09.2.1.3
Dgħajjes, muturi awtbord u l-iffittjar (“outfitting”) tad-dgħajjes
09.2.1.4
Żwiemel, ponijiet u l-aċċessorji tagħhom
09.2.1.5
Oġġetti kbar għal-logħob u għall-isports
09.2.2
Strumenti mużikali u oġġetti kbar li jdumu jservu li jintużaw għall-mogħdija taż- żmien fuq ġewwa
09.2.2.1
Strumenti mużikali
09.2.2.2
Oġġetti kbar li jdumu jservu li jintużaw għall-mogħdija taż-żmien fuq ġewwa
09.2.3
Manutenzjoni u tiswija ta' oġġetti kbar oħrajn li jdumu jservu li jintużaw għall- mogħdija taż-żmien u għall-kultura
09.2.3.0
Manutenzjoni u tiswija ta' oġġetti kbar oħrajn li jdumu jservu li jintużaw għall- mogħdija taż-żmien u għall-kultura
09.3
Oġġetti oħrajn u tagħmir ieħor għall-mogħdija taż-żmien, ġonna u annimali domestiċi
09.3.1
Logħob, ġugarelli u passatempijiet
09.3.1.1
Logħob u passatempijiet
09.3.1.2
Ġugarelli u oġġetti tal-festi
09.3.2
Tagħmir għall-isports, għall-kampeġġ u għall-mogħdija taż-żmien fuq barra
09.3.2.1
Tagħmir għall-isports
09.3.2.2
Tagħmir għall-kampeġġ u għall-mogħdija taż-żmien fuq barra
09.3.2.3
Tiswija tat-tagħmir għall-isports, għall-kampeġġ u għall-mogħdija taż-żmien fuq barra
09.3.3
Ġonna, pjanti u fjuri
09.3.3.1
Prodotti għall-ġonna
09.3.3.2
Pjanti u fjuri
09.3.4
Annimali domestiċi u prodotti marbutin magħhom
09.3.4.1
Ix-xiri tal-annimali domestiċi
09.3.4.2
Prodotti għall-annimali domestiċi
09.3.5
Servizzi veterinarji u servizzi oħrajn għall-annimali domestiċi
09.3.5.0
Servizzi veterinarji u servizzi oħrajn għall-annimali domestiċi
09.4
Servizzi tal-mogħdija taż-żmien u servizzi kulturali
09.4.1
Servizzi tal-mogħdija taż-żmien u servizzi sportivi
09.4.1.1
Servizzi tal-mogħdija taż-żmien u servizzi sportivi — l-attendenza għalihom
09.4.1.2
Servizzi tal-mogħdija taż-żmien u servizzi sportivi — il-parteċipazzjoni fihom
09.4.2
Servizzi kulturali
09.4.2.1
Ċinema, teatri u kunċerti
09.4.2.2
Mużewijiet, libreriji u ġonna żooloġiċi
09.4.2.3
Ħlas tal-liċenzja tar-radju u tat-televiżjoni u l-abbonamenti
09.4.2.4
Il-kiri ta' tagħmir u aċċessorji b'rabta mas-servizzi kulturali
09.4.2.5
Servizzi fotografiċi
09.4.2.9
Servizzi kulturali oħrajn
09.4.3
Logħob tal-azzard
09.4.3.0
Logħob tal-azzard
09.5
Gazzetti, kotba u kartolerija
09.5.1
Kotba
09.5.1.1
Rumanzi
09.5.1.2
Kotba edukattivi tal-iskola
09.5.1.3
Kotba oħrajn li mhumiex rumanzi
09.5.1.4
Servizzi ta' legatura u t-tniżżil ta' kotba elettroniċi
09.5.2
Gazzetti u perjodiċi
09.5.2.1
Gazzetti
09.5.2.2
Rivisti u perjodiċi
09.5.3
Materjal stampat ieħor
09.5.3.0
Materjal stampat ieħor
09.5.4
Kartolerija u materjal għat-tpinġija
09.5.4.1
Prodotti tal-karti
09.5.4.9
Kartolerija oħra u materjal ieħor għat-tpinġija
09.6
Vaganzi b'kollox inkluż
09.6.0
Vaganzi b'kollox inkluż
09.6.0.1
Vaganzi nazzjonali b'kollox inkluż
09.6.0.2
Vaganzi internazzjonali b'kollox inkluż
10
EDUKAZZJONI
10.1
Edukazzjoni ta' qabel il-primarja u edukazzjoni primarja
10.1.0
Edukazzjoni ta' qabel il-primarja u edukazzjoni primarja
10.1.0.1
Edukazzjoni ta' qabel il-primarja (tal-livell 0 tal-Klassifikazzjoni Standard Internazzjonali tal-Edukazzjoni tal-1997 (l-ISCED-97))
10.1.0.2
Edukazzjoni primarja (tal-livell 1 tal-ISCED-97)
10.2
Edukazzjoni sekondarja
10.2.0
Edukazzjoni sekondarja
10.2.0.0
Edukazzjoni sekondarja
10.3
Edukazzjoni postsekondarja li mhix terzjarja
10.3.0
Edukazzjoni postsekondarja li mhix terzjarja
10.3.0.0
Edukazzjoni postsekondarja li mhix terzjarja (tal-livell 4 tal-ISCED-97)
10.4
Edukazzjoni terzjarja
10.4.0
Edukazzjoni terzjarja
10.4.0.0
Edukazzjoni terzjarja
10.5
Edukazzjoni li ma tistax tiġi definita f'livell partikolari
10.5.0
Edukazzjoni li ma tistax tiġi definita f'livell partikolari
10.5.0.0
Edukazzjoni li ma tistax tiġi definita f'livell partikolari
11
RISTORANTI U LUKANDI
11.1
Servizzi tal-forniment tal-ikel
11.1.1
Ristoranti, kafetteriji u stabbilimenti simili għalihom
11.1.1.1
Ristoranti, kafetteriji u swali taż-żfin
11.1.1.2
Servizzi tal-ikel ta' malajr u tal-ikel li jinxtara biex jittiekel xi mkien ieħor
11.1.2
Kantins
11.1.2.0
Kantins
11.2
Servizzi tal-akkomodazzjoni
11.2.0
Servizzi tal-akkomodazzjoni
11.2.0.1
Lukandi, motels, dvieren u servizzi simili tal-akkomodazzjoni
11.2.0.2
Ċentri tal-btajjel, postijiet tal-kampeġġ, ħostels taż-żgħażagħ u servizzi simili tal- akkomodazzjoni
11.2.0.3
Servizzi tal-akkomodazzjoni offruti minn stabbilimenti oħra
12
OĠĠETTI U SERVIZZI OĦRAJN
12.1
Kura personali
12.1.1
Ħwienet tal-parrukkiera u stabbilimenti għall-kura personali
12.1.1.1
Qtigħ u arranġament tax-xagħar għall-irġiel u għat-tfal
12.1.1.2
Qtigħ u arranġament tax-xagħar għan-nisa
12.1.1.3
Trattamenti għall-kura personali
12.1.2
Apparat għall-kura personali li jaħdem bl-elettriku
12.1.2.1
Apparat għall-kura personali li jaħdem bl-elettriku
12.1.2.2
Tiswija tal-apparat għall-kura personali li jaħdem bl-elettriku
12.1.3
Apparat ieħor u oġġetti u prodotti oħrajn għall-kura personali
12.1.3.1
Apparat li ma jaħdimx bl-elettriku
12.1.3.2
Oġġetti għall-iġjene u l-benesseri personali, prodotti eżoteriċi u prodotti tas-sbuħija
12.2
Prostituzzjoni
12.2.0
Prostituzzjoni
12.2.0.0
Prostituzzjoni
12.3
Proprjetà personali li mhuma kklassifikati mkien ieħor
12.3.1
Ġojjellerija, arloġġi u arloġġi tal-idejn jew tal-but
12.3.1.1
Ġojjellerija
12.3.1.2
Arloġġi u arloġġi tal-idejn jew tal-but
12.3.1.3
Tiswija tal-ġojjellerija, tal-arloġġi u tal-arloġġi tal-idejn jew tal-but
12.3.2
Proprjetà personali oħra
12.3.2.1
Oġġetti tal-ivvjaġġar
12.3.2.2
Oġġetti għat-trabi
12.3.2.3
Tiswija tal-proprjetà personali l-oħra
12.3.2.9
Proprjetà personali oħra li mhuma kklassifikati mkien ieħor
12.4
Protezzjoni soċjali
12.4.0
Protezzjoni soċjali
12.4.0.1
Servizzi ta' indukrar tat-tfal
12.4.0.2
Djar tal-anzjani u residenzi għall-persuni b'diżabilità
12.4.0.3
Servizzi sabiex in-nies jibqgħu fi djarhom
12.4.0.4
Servizzi ta' konsulenza
12.5
Assigurazzjoni
12.5.1
Assigurazzjoni fuq il-ħajja
12.5.1.0
Assigurazzjoni fuq il-ħajja
12.5.2
Assigurazzjoni marbuta mal-post fejn wieħed jgħix
12.5.2.0
Assigurazzjoni marbuta mal-post fejn wieħed jgħix
12.5.3
Assigurazzjoni marbuta mas-saħħa
12.5.3.1
Assigurazzjoni pubblika marbuta mas-saħħa
12.5.3.2
Assigurazzjoni privata marbuta mas-saħħa
12.5.4
Assigurazzjoni marbuta mat-trasport
12.5.4.1
Assigurazzjoni fuq il-vetturi b'mutur
12.5.4.2
Assigurazzjoni tal-ivvjaġġar
12.5.5
Tip ta' assigurazzjoni oħra
12.5.5.0
Tip ta' assigurazzjoni oħra
12.6
Servizzi finanzjarji li mhuma kklassifikati mkien ieħor
12.6.1
FISIM
12.6.1.0
FISIM
12.6.2
Servizzi finanzjarji oħrajn li mhuma kklassifikati mkien ieħor
12.6.2.1
Imposti tal-banek u tal-uffiċċji tal-posta
12.6.2.2
Tariffi u imposti fuq is-servizzi tas-sensara u tal-konsulenti tal-investiment
12.7
Servizzi oħrajn li mhuma kklassifikati mkien ieħor
12.7.0
Servizzi oħrajn li mhuma kklassifikati mkien ieħor
12.7.0.1
Tariffi amministrattivi
12.7.0.2
Servizzi legali u kontabbiltà
12.7.0.3
Servizzi tal-funerali
12.7.0.4
Tariffi u servizzi oħrajn
ANNESS II
Tabella ta' korrelazzjoni
Regolament (KE) Nru 2494/95
Dan ir-Regolament
Artikolu 1
Artikolu 1
Artikolu 2, punt (a)
Artikolu 2, punt (6)
Artikolu 2, punt (b)
-
Artikolu 2, punt (c)
-
Artikolu 3
Artikolu 3(3) u (10)
Artikolu 4
Artikolu 4(1), (2) u (4)
Artikolu 5(1)(b)
Artikolu 5(5) u (6)
Artikolu 5(3)
Artikolu 4(4)
Artikolu 6
Artikolu 5(1) u (2)
Artikolu 7
Artikolu 5(3)
Artikolu 8
Artikolu 6(1), (3) u (4)
Artikolu 9
Artikolu 3(1), (2) u (6)
Artikolu 10
Artikolu 7(1)
Artikolu 11
-
Artikolu 12
Artikolu 9(2)
Artikolu 13
-
Artikolu 14
Artikolu 11
Artikolu 15
-
Artikolu 16
Artikolu 13

Summary:
Kejl armonizzat tal-inflazzjoni madwar l-UE
Kejl armonizzat tal-inflazzjoni madwar l-UE
 
SOMMARJU TA’:
Ir-Regolament (UE) 2016/792 dwar l-indiċijiet armonizzati tal-prezzijiet għall-konsumatur u l-indiċi armonizzat tal-prezzijiet tad-djar
X’INHU L-GĦAN TAR-REGOLAMENT?
Huwa jistabbilixxi sett komuni ta’ regoli għall-iżvilupp, il-produzzjoni u t-tixrid tal-indiċijiet armonizzati nazzjonali u tal-UE tal-prezzijiet għall-konsumatur u tad-djar.
PUNTI EWLENIN
Il-leġiżlazzjoni tapplika għal dawn li ġejjin:l-indiċi armonizzat tal-prezzijiet għall-konsumatur* (HICP);l-indiċi armonizzat tal-prezzijiet għall-konsumatur b’rati tat-taxxa kostanti (HICP-CT);l-indiċi armonizzat tal-prezzijiet tad-djar okkupati mis-sidien stess (OOH);l-indiċi armonizzat tal-prezzijiet tad-djar (HPI). L-awtoritajiet nazzjonali tal-pajjiżi tal-UE:jipprovdu lill-uffiċċju tal-istatistika tal-Kummissjoni Ewropea, l-Eurostat, b’indiċijiet armonizzati;jaġġornaw il-peżar tal-kategorija tal-prodotti għall-indiċijiet kull sena. Kull bidla fil-prezzijiet tad-djar mixtrija minn unitajiet domestiċi jew ta’ prodotti oħra li l-unitajiet domestiċi jixtru bħala residenzi okkupati mill-proprjetarji huma inklużi fl-OOH iżda esklużi mill-HICP u l-HICP-CT. Barra minn hekk, id-data għal dawn li ġejjin mhijiex inkluża fl-HICP u fl-HICP-CT:narkotiċi;logħob tal-azzard;prostituzzjoni;assigurazzjoni fuq il-ħajja;servizzi finanzjarji intermedjarji mkejla b’mod indirett (FISIM) — il-valur tas-servizzi finanzjarji intermedjarji huwa pprovdut, iżda mhux direttament iddebitati, mill-istituzzjonijiet finanzjari. Il-Kummissjoni tista’ tadotta miżuri ulterjuri, sakemm dawn ma jimponux piż addizzjonali sinifikanti, biex tiżgura li l-indiċijiet armonizzati komparabbli huma prodotti taħt kundizzjonijiet uniformi. Dawn ikopru:it-teħid ta’ kampjuni u r-rappreżentanza;il-ġbir u t-trattament tal-prezzijiet;is-sostituzzjonijiet u l-aġġustament tal-kwalità;il-kompilazzjoni tal-indiċijiet;ir-reviżjonijiet;l-indiċijiet speċjali;it-trattament tal-prodotti* f’oqsma speċifiċi. L-awtoritajiet nazzjonali jipprovdu lill-Eurostat bid-data tal-HICP u l-HICP-CT kull xahar u bid-data tal-HPI u tal-OOH kull tliet xhur. L-indiċijiet armonizzati u s-subindiċi jiġu aġġustati għal referenza tal-indiċijiet komuni ġdida meta jkun hemm bidla kbira fil-metodoloġija, jew kull 10 snin sa mill-2015. Il-Kummissjoni kellha tħejji rapport dwar l-integrazzjoni tal-indiċi tal-prezzijiet tal-OOH fil-kopertura tal-HICP sal-31 ta’ Diċembru 2018. Il-Kummissjoni kellha tħejji rapport dwar l-użu tas-setgħat delegati sat-13 ta’ Settembru 2020.Att ta’ implimentazzjoni
Fl-2020, il-Kummissjoni adottat ir-Regolament ta’ Implimentazzjoni (UE) 2020/1148, li jistabbilixxi l-ispeċifikazzjonijiet metodoloġiċi u tekniċi f’konformità mar-Regolament (UE) 2016/792 fir-rigward tal-indiċijiet armonizzati tal-prezzijiet għall-konsumatur u l-indiċi tal-prezzijiet tad-djar. Ir-regolament:jistabbilixxi kundizzjonijiet uniformi għall-produzzjoni:tal-HICP u l-HICP-CT utal-indiċi tal-prezzijiet tal-OOH u l-HPI; jintegra r-regoli rilevanti minn — u jirrevoka — ir-Regolamenti (KE) Nru 1749/96, (KE) Nru 2214/96, (KE) Nru 1687/98, (KE) Nru 2646/98, (KE) Nru 1617/1999, (KE) Nru  2166/1999, (KE) Nru 2601/2000, (KE) Nru 2602/2000, (KE) Nru 1920/2001, (KE) Nru 1921/2001, (KE) Nru 1708/2005, (KE) Nru 701/2006, (KE) Nru 330/2009, (KE) Nru 1114/2010 and (UE) Nru 93/2013, adottati abbażi tar-Regolament (KE) Nru 2494/95 (li r-Regolament (UE) 2016/792 ukoll jissostitwixxi u jirrevoka).
MINN META JAPPLIKA R-REGOLAMENT?
Ir-Regolament (UE) 2016/792 ilu japplika mit-13 ta’ Ġunju 2016. Intuża għall-ewwel darba għad-data ta’ Jannar 2017.
SFOND
L-HICP ikejjel ir-rati tal-inflazzjoni fuq livell nazzjonali u tal-UE. Il-Kummissjoni u l-Bank Ċentrali Ewropew jużaw dan l-indiċi biex jivvalutaw l-istabbiltà tal-prezzijiet fil-pajjiżi tal-UE u fiż-żona tal-euro. L-istatistika tal-prezzijiet ta’ kwalità għolja u komparabbiltà hi essenzjali għal dawk responsabbli għall-politika pubblika fl-UE, ir-riċerkaturi u ċ-ċittadini Ewropej kollha.Għal aktar informazzjoni, ara:Il-Leġiżlazzjoni dwar l-Indiċijiet Armonizzati tal-Prezzijiet għall-Konsumatur (HICP) (il-Kummissjoni Ewropea) L-Indiċi armonizzat tal-prezzijiet għall-konsumatur (HICP) (prc_hicp) (il-Kummissjoni Ewropea).
TERMINI EWLENIN
Prezz għall-konsumatur: il-prezz tax-xiri li jħallsu l-unitajiet domestiċi, permezz ta’ tranżazzjonijiet monetarji, biex jixtru prodotti individwali.
Prodotti: oġġetti u servizzi.
DOKUMENT EWLIENI
Ir-Regolament (UE) 2016/792 tal-Parlament Ewropew u tal-Kunsill tal-11 ta’ Mejju 2016 dwar l-indiċijiet armonizzati tal-prezzijiet għall-konsumatur u l-indiċi armonizzat tal-prezzijiet tad-djar, u li jħassar ir-Regolament tal-Kunsill (KE) Nru 2494/95 (ĠU L 135, 24.5.2016, pp. 11-38)
DOKUMENTI RELATATI
Ir-Regolament ta’ Implimentazzjoni tal-Kummissjoni (UE) 2020/1148 tal-31 ta’ Lulju 2020 li jistabbilixxi l-ispeċifikazzjonijiet metodoloġiċi u tekniċi f’konformità mar-Regolament (UE) 2016/792 tal-Parlament Ewropew u tal-Kunsill fir-rigward tal-indiċijiet armonizzati tal-prezzijiet għall-konsumatur u l-indiċi tal-prezzijiet tad-djar (ĠU L 252, 4.8.2020, pp. 12-23)
Ir-Rapport tal-Kummissjoni lill-Parlament Ewropew u lill-Kunsill dwar l-eżerċizzju tas-setgħa li tadotta atti delegati mogħtija lill-Kummissjoni skont ir-Regolament (UE) 2016/792 dwar l-indiċijiet armonizzati tal-prezzijiet għall-konsumatur u l-indiċi armonizzat tal-prezzijiet tad-djar (COM(2020) 354 final, 4.8.2020)
Ir-Rapport tal-Kummissjoni lill-Parlament Ewropew u lill-Kunsill dwar l-adegwatezza tal-indiċi tal-prezzijiet tal-abitazzjonijiet okkupati mis-sidien stess (OOH) għal integrazzjoni fil-kopertura tal-indiċi armonizzat tal-prezzijiet għall-konsumatur (HICP) (COM(2018) 768 final, 29.11.2018)
l-aħħar aġġornament 21.10.2020